**Odbor hospodárskej správy a služieb**

Oddelenie správy majetku štátu

a investícií

Bratislava, 02.04.2025

Číslo záznamu: 8252/2025

Číslo spisu: 4659/2025-241

Vybavuje: JUDr. L. Kollárčiková

**Vec**

**Zápisnica z vyhodnotenia cenových ponúk na nájom dočasne prebytočného nehnuteľného majetku štátu  s rozlohou 90,12 m2 v administratívnej budove v Dunajskej Strede v správe Ministerstva pôdohospodárstva a rozvoja vidieka Slovenskej republiky – 2. KOLO PONUKOVÉHO KONANIA**

Slovenská republika zastúpená Ministerstvom pôdohospodárstva a rozvoja vidieka Slovenskej republiky, Dobrovičova 12, 812 66 Bratislava (ďalej len "správca") v súlade so zákonom NR SR č. 278/1993 Z. z. o správe majetku štátu v znení neskorších predpisov vyhlásila ponukové konanie na prenechanie do nájmu dočasne prebytočný majetok štátu nachádzajúci sa na III. poschodí administratívnej budovy správcu, súpisné číslo 789, na Korze Bélu Bartóka 3, Dunajská Streda, na pozemku parcela registra „C“ KN, evidované na katastrálnej mape s parcelným číslom 36/2, katastrálne územie Dunajská Streda, obec Dunajská Streda, okres Dunajská Streda, vedené katastrálnym odborom Okresného úradu Dunajská Streda, na liste vlastníctva číslo 827,

a to nasledovné nebytové priestory:  
- kancelária č. 73 B o výmere 5,62 m²;  
- kancelária č. 74 o výmere 43,40 m²;  
- kancelária č. 76 o výmere 9,18 m²;  
- kancelária č. 82 o výmere 31,92 m².  
 **Celková výmera 90,12 m²**.  
 (ďalej len **„predmet ponukového konania“) .**

**Ponuka MPRV SR** na nájom predmetu ponukového konania **bola zverejnená dňa 03. 03. 2025 v Registri ponúkaného majetku štátu** vedeného Ministerstvom financií Slovenskej republiky (ďalej len „ROPK“) v súlade so zákonom NR SR č. 278/1993 Z. z. o správe majetku štátu v znení neskorších predpisov (ďalej len „zákon č. 278/1993 Z. z. o správe majetku štátu“).

**Začiatok lehoty na doručovanie ponúk: 04. 03. 2025**

**Koniec lehoty na doručovanie ponúk: 13. 03. 2025**

**Minimálna výška nájomného: 70,00 EUR/1 m2/rok**

Stanovená výška nájomného bola stanovená ako trhová cena v zmysle § 13 ods. 1 zákona č. 278/1993 Z.z. o správe majetku štátu na základe prieskumu trhu – porovnania cien v rovnakom čase, rovnakej kategórie, v rovnakej lokalite na základe ponúk realitných kancelárií a taktiež zohľadnením nájomnej zmluvy v uvedenej administratívnej budove uzatvorenej v roku 2020 + navýšenie o mieru inflácie. Správca preveril tiež ceny nájmu nebytových priestorov v zmysle Zásad hospodárenia Mesta Dunajská Streda.

Mesto Dunajská Streda sa pri nakladaní s majetkom mesta riadi Zásadami hospodárenia s majetkom mesta, pričom na dlhodobý prenájom nebytových priestorov nemá vypracovanú cenovú mapu, pri nájme sa riadi trhovými cenami. V sledovanom období nemá Mesto Dunajská Streda zverejnenú žiadnu zmluvu o prenájme NP na kancelárske účely.

**V druhom kole ponukového konania bola pôvodne stanovená cena znížená o 15 %.**

Do nájmu nie sú započítané prevádzkové náklady za služby spojené s nájmom, ktoré bude nájomca povinný hradiť okrem nájomného.

Minister pôdohospodárstva a rozvoja vidieka Slovenskej republiky podľa § 13 ods. 1 zákona č. 278/1993 Z. z. o správe majetku štátu zriadil komisiu s účinnosťou od 17. 03. 2025 a zároveň menoval členov komisie na vyhodnotenie ponúk v zložení:

JUDr. Lenka Kollárčiková - predseda

Ing. Jerguš Mazúch – člen

Petra Gallovichová - člen

Zasadnutie  Komisie na vyhodnotenie cenových ponúk – otváranie obálok sa uskutočnilo **dňa 31. 03. 2025 o 9:00 hod.** v kancelárii č. 3/C na prízemí, AB Dobrovičova 12, 812 66 Bratislava.

**Vyhodnotenie ponúk**

Do podateľne MPRV SR bola v stanovenej lehote dňa **10. 03. 2025 jedna ponuka** v zalepenej a nepoškodenej obálke, zaevidovaná pod č. záznamu: 5782/2025.

Ponuku predložil záujemca**:**

**IVSCO s.r.o. , Hviezdoslavova ul. č. 2122/55, 929 01 Dunajská Streda,**

**IČO: 36 654 957,** ktorý ponúkol nájomné vo výške **38,00 Eur/1 m2/rok.**

Na základe uvedeného komisia na vyhodnotenie ponúk, konštatuje, že uvedené ponukové konanie je **N E Ú S P E Š N É**, nakoľko:

* záujemca **nepredložil cenovú ponuku, ktorá by bola minimálne vo výške stanovenej trhovej ceny 70,00 Eur/1 m2/rok**, nakoľko predložil cenovú ponuku **vo výške 38,00 Eur/1 m2/rok**, avšak v zmysle podmienok uvedených v ROPK sa uvádza: *„Kritériom pre určenie úspešného záujemcu je najvyššia ponúknutá cena za nájom 1 m2/rok. Záujemca, ktorý stanoveným spôsobom a v stanovenej lehote písomne doručil svoju cenovú ponuku a vo svojej cenovej ponuke ponúkol cenu aspoň vo výške trhovej ceny nájmu, bude vyzvaný na uzavretie nájomnej zmluvy.“*

Vzhľadom k tomu, že uvedené ponukové konanie bolo vyhodnotené ako NEÚSPEŠNÉ, komisia odporúča opätovne stanoviť novú cenu nájmu a zopakovať ponuku v Registri ponúkaného majetku štátu.

Zapísala: JUDr. Lenka Kollárčiková

**Prítomní:**

JUDr. Lenka Kollárčiková - predseda ..................................

Ing. Jerguš Mazúch – člen ..................................

Petra Gallovichová – člen ..................................

**Prílohy***:*

1/ doručená ponuka

2/ prezenčná listina